CELEX: C2006/060/37
Language: hu
Date: 2006-03-11 00:00:00
Title: C-445/05. sz. ügy: A Bundesfinanzhof  2005. október 20-i  végzésével a Werner Haderer kontra Finanzamt Wilmersdorf ügyben benyújtott előzetes döntéshozatal iránti kérelem

11.3.2006   
            
            
               HU
            
            
               Az Európai Unió Hivatalos Lapja
            
            
               C 60/19
            
         A Bundesfinanzhof 2005. október 20-i végzésével a Werner Haderer kontra Finanzamt Wilmersdorf ügyben benyújtott előzetes döntéshozatal iránti kérelem
   (C-445/05. sz. ügy)
   (2006/C 60/37)
   Az eljárás nyelve: német
   A Bundesfinanzhof 2005. október 20-i végzésével, amely 2005. december 14-én érkezett a Bíróság Hivatalához, a Werner Haderer kontra Finanzamt Wilmersdorf ügyben előzetes döntéshozatal iránti kérelmet nyújtott be az Európai Közösségek Bíróságához.
   A Bundesfinanzhof a következő kérdésről kéri a Bíróság döntését:
   Kizárólag abban az esetben kell-e adómentességben részesíteni a 77/388/EGK irányelv (1) 13. cikke A. része (1) bekezdésének j) pontja szerint valamely magántanár iskolai és felsőfokú oktatási tevékenységét, ha a magántanár az oktatási szolgáltatást közvetlenül a tanulóknak/hallgatóknak, mint szolgáltatást igénybevevőknek nyújtja, tehát a magántanárt utóbbiak fizetik, vagy elegendő, ha a magántanár az oktatási szolgáltatást az iskolának vagy felsőfokú oktatási intézménynek, mint szolgáltatást igénybevevőnek nyújtja?
   
      (1)  HL 145., 1. o.; magyar nyelvű különkiadás 9. fejezet, 1. kötet, 23. o.